****  

 Αθήνα, 1 Οκτωβρίου 2025

ΔΕΛΤΙΟ ΤΥΠΟΥ

**Μουσική Βιβλιοθήκη «Λίλιαν Βουδούρη» του Συλλόγου Οι Φίλοι της Μουσικής**

 **στο Μέγαρο Μουσικής Αθηνών**

|  |  |
| --- | --- |
|  | Σ Υ Ν Α Υ Λ Ι Α**Οι Cameristi di Bari****σε κουιντέτα του 20ού αιώνα****ΣΑΒΒΑΤΟ 11 ΟΚΤΩΒΡΙΟΥ 2025****Ώρα 20:00****Είσοδος ελεύθερη**Αίθουσα Γιάννης Μαρίνος του Συλλόγου Οι Φίλοι της Μουσικής στο Μέγαρο Μουσικής |

Μια ιδιαίτερη βραδιά με το **διακεκριμένο κουιντέτο Cameristi di Bari** θα προσφέρει το **Σάββατο 11 Οκτωβρίου στις 20:00** στο Μέγαρο Μουσικής ο **Σύλλογος Οι Φίλοι της Μουσικής** σε συνεργασία με το **Ιταλικό Μορφωτικό Ινστιτούτο Αθηνών** και **υπό την Αιγίδα του Υπουργείου Πολιτισμού της Ιταλίας**, με **δωρεάν μάλιστα είσοδο** για το κοινό.

Τους Cameristi di Bari αποτελούν τέσσερις νέοι εξαιρετικοί Ιταλοί καλλιτέχνες: οι βιολιστές **Christian Sebastianutto** (γεννημένος το 1993, σπουδές στη Ρώμη και τη Λωζάνη, νικητής πολλών βραβείων και με καθιερωμένη διεθνή συναυλιακή δραστηριότητα) και **Paride Losacco** (γεννημένος το 2005, Βραβείο Violin Arts 2023 και νικητής του 16ου Διαγωνισμού Wieniawsli-Lipisnki στο Λούμπλιν), η βιολίστρια **Benedetta Bucci** (γεννημένη το 1997, artist-in-residence του διάσημου μουσικού παρεκκλησίου Queen Elisabeth στις Βρυξέλλες) και η τσελίστρια **Erica Piccotti** (γεννημένη το 1999, ICMA 2019 Prize ως «Young Artist of the Year»). Μαζί με τον πιανίστα **Emanuele Torquati**, μια καλλιτεχνική προσωπικότητα με διεθνή εμπειρία και φήμη, καθηγητή πιάνου στο Ωδείο «Paganini» της Γένοβας ερμηνεύουν δύο έργα ιδανικά συνδεδεμένα με την ευγενή παράδοση του κουιντέτου με πιάνο που αναπτύχθηκε στους κύκλους των σαλονιών του 19ου αιώνα και εμβληματικά της σύνθετης ευαισθησίας ενός πολύ διαφορετικού μουσικού 20ού αιώνα.

Ως πολυτελές σχήμα της καλλιεργημένης μουσικής, που οφείλει την τύχη του στην ανάπτυξη της μουσικής δωματίου στους κύκλους των σαλονιών του 19ου αιώνα, το κουιντέτο με πιάνο ξεκίνησε από τον Μότσαρτ, αλλά βρήκε άπλετη έκφραση στον μεγάλο ρομαντισμό με τους Φραντς Σούμπερτ, Ρόμπερτ Σούμαν, Γιοχάνες Μπραμς και Αντονίν Ντβόρακ. Ιδανικά συνδεδεμένα με αυτή την ευγενή παράδοση είναι τα δύο έργα που επιλέχθηκαν για αυτή την παραγωγή, εμβληματικά της σύνθετης ευαισθησίας ενός πολύ διαφορετικού μουσικού 20ού αιώνα, το Κουιντέτο σε Φα για δύο βιολιά, βιόλα, βιολοντσέλο και πιάνο (1931-1932) του Mario Castelnuovo-Tedesco (1895-1968) και το Κουιντέτο σε Σολ ελάσσονα για πιάνο και έγχορδα (1940) του Dmitri Shostakovich (1906-1975).

**Σάββατο 11 Οκτωβρίου, 20:00**

**Αίθουσα Γιάννης Μαρίνος του Συλλόγου Οι Φίλοι της Μουσικής στο Μέγαρο Μουσικής**

**ΕΙΣΟΔΟΣ ΕΛΕΥΘΕΡΗ**

<https://mmb.org.gr/el/event/oi-cameristi-di-bari-se-koyinteta-toy-20oy-aiona>

ΜΕ ΤΗΝ ΠΑΡΑΚΛΗΣΗ ΤΗΣ ΔΗΜΟΣΙΕΥΣΗΣ
ΕΥΧΑΡΙΣΤΟΥΜΕ

Πληροφορίες για αυτό το δελτίο:

**Μαριάννα Αναστασίου**
Υπεύθυνη Επικοινωνίας και Συντονισμού Εκδηλώσεων
Μουσική Βιβλιοθήκη «Λίλιαν Βουδούρη»
Σύλλογος Οι Φίλοι της Μουσικής
στο Μέγαρο Μουσικής Αθηνών
Τηλ. 210-7282771
manastasiou@megaron.gr
www.mmb.org.gr / www.sfm.gr